Proposta di novu statutu di karera di prufissor podi ser provadu na proximu mês na Consedju di Ministrus. Garantia foi dadu pa ministra di Idukason i Disportu Fernanda Marques.
Fernanda Marques, sa papiaba ku Rádiu di Cabo Verde,eh garanti ki proposta ta ser lebadu pa aprovason na Consedju di Ministrus na mês di Julhu. Eh mostra satisfetu pa akordu konsiguidu na final di un korrida negocial ku sindikatu di prufissoris. Sigundu ministra “ foi ku risponsabilidadi ki Governo assumi kês quiston mas kadenti di karera di prufissor”.
É Risultadus, ki ta dexa satisfetu prisidenti di Sindikatu Nasional di PrufisSoris. Na diklarason na RCV, Nicolau Furtado, fla ma, pa alen di atualizason di saláriu di 3% e ki ta teni direitu pa tudus prufisoris na mudança di karera , tem un konpromissu assumidu pa Governo na reklasifikason, progreson, subsídiu pamodi karga di hora ki ka sa reduzidu e entrada di quadro profisionalizanti, ta sta na novu statutu di prufissoris ku efeitu rigressivu a 1 de Janeru di 2015.
AVOZ
kea_Latn kea_Latn kea_Latn uzn_Latn